《题如庵》
宋代·程炎子

脱略机关一散人，清於兰畹抱幽馨。
抚松细嚼渊明句，瀹茗闲笺陆羽经。
春对风光秋对月，晓观云气夜观星。
世间局面多翻覆，着数虽高亦懒听。

作者简介：程炎子，字清臣，理宗时宣城（今安徽宣州）人。未仕。有《玉塘烟水集》，已佚。仅《江湖后集》收诗十六首。事见《江湖后集》卷一四。今录诗十七首。